Produkty a služby v roku 2011

Rok 2011 je kľúčovým rokom, pokiaľ ide o pokrok na dosiahnutie strednodobých cieľov a vízie na rok 2012. Konkrétne: Cieľ 1 – Pôvodné 4D letové trasy sú potvrdené v operačnom prostredí s podporou satelitnej techniky „Pôvodné 4D letové trasy na základe operácií“ sa plánujú potvrdiť počas prvého validačného cvičenia, ktoré sa uskutoční v rámci Spustenia 1 vo februári 2012 v dopravnom prostredí MUAC, NUAC a štokholmského prístupu. V roku 2011 bolo uskutočnených niekoľko prípravných činností vrátane vývoja a integrácie dvoch prototypov systémov riadenia letov, ako aj niekoľko simulačných činností prepájajúcich pozemné a letecké simulačné platformy. Druhé opakovanie, časť Spustenia 2, sa plánuje na koniec roka 2012 a tretie v roku 2013. Cieľom bude potvrdiť prevádzkové postupy pre lety podľa CTA vo vzdušnom priestore En-route a TMA. Očakáva sa, že cieľ bude podľa plánu zväčša splnený v roku 2012, hoci využitie satelitných technológií sa zavedie v časovom rámci po roku 2013. Cieľ 2 – 10 000 letov vrátane 500 vojenských s označením SESAR V roku 2011 9 366 komerčných letov preukázalo skoré prínosy projektu SESAR (vrátane skúšobných letov AIRE a OPTIMI). Je však potrebné poznamenať, že počet vojenských letov zostáva nateraz obmedzený. Okrem prebiehajúcich činností programu správna rada spoločného podniku rozhodla o začatí výzvy na „demonštračné činnosti“, pri ktorých integrované skúšky v priebehu roka 2012 umožnia spoločnému podniku dosiahnuť tento cieľ a zaviesť aj vojenský rozmer zväčša v roku 2013. Cieľ 3 – 80 % projektov SESAR testovalo svoje výstupy v reálnom prostredí S cieľom dosiahnuť cieľ 80 % validačných cvičení v reálnom prostredí bola stanovená validačná stratégia. Najmä výstupy Spustenia 1 a výstupy plánované pre Spustenie 2 v roku 2012 prepoja primárne projekty s rôznymi cvičeniami uskutočnenými v rámci oblastí prevádzkového zamerania a s reálnymi systémami alebo prostredím. Cieľ 4 – Prvé piloty SWIM zavedené na výmenu údajov v rámci najmenej piatich domén Ako už bolo oznámené správnej rade, v roku 2011 bol zavedený akčný plán SWIM v reakcii na riziká zistené v súvislosti s príslušnými projektmi, okrem iného chýbajúci právny rámec pre SWIM. Dosiahol sa istý pokrok, ktorý bol preukázaný na demonštračnom podujatí SWIM, ktoré sa konalo v novembri 2011 za dobrej účasti z celého programu. Avšak niekoľko ešte nevyriešených záležitostí a priorít zatiaľ odďaľujú dosiahnutie tohto strednodobého cieľa. Napriek pokroku, ktorý sa dosiahol do konca roka 2011, a zavedeniu akčného plánu s prispením prebiehajúceho validačného cvičenia je nepravdepodobné, že sa tento cieľ dosiahne v stanovenom čase. Cieľ 5 – Prvá riadiace veža pripravená na prevádzku Prvé validačné cvičenie na riadiacu vežu, súčasť Spustenia 1, bolo uskutočnené podľa plánu a bude dokončené v priebehu roka 2012, aby sa dosiahol tento strednodobý cieľ. Cvičením v rámci Spustenia 1 sa potvrdila: — uskutočniteľnosť poskytovania služieb letovej prevádzky na letisku Ängelholm zo strediska riadiacej veže Malmö ATCC, — uskutočniteľnosť diaľkového vykonávania nominálnych a nenominálnych operácií, — technická uskutočniteľnosť zachytenia dopravnej situácie „z okna“ a prevádzkového prostredia z jedného letiska a zobrazenie tohto obrazu na vzdialenom mieste. Regulačné orgány sa zúčastnili na týchto skúškach. Cieľ 6 – Prínosy SESAR-u preukázané na dvojiciach miest spájajúcich 8 európskych letísk Po úspechu prvého cyklu AIRE v roku 2009 spoločný podnik SESAR ďalej rozšíril túto zelenú vetvu programu SESAR. Prepojením hlavných európskych letísk (Paríž, Viedeň, Madrid, Kolín, Düsseldorf, Praha, Brusel, Toulouse…) a zapojením asi 40 partnerov v Európe a vo svete cyklus AIRE preukázal výrazné prínosy z hľadiska znižovania emisií. Kvalita týchto výsledkov je vysoká nielen z hľadiska zníženia spáleného paliva, a tým emisií CO2, ale aj pre vysokú mieru zavádzania týchto výsledkov z projektov do praxe RLP. Výsledky AIRE a výsledky očakávané zo začatej výzvy na „demonštračné činnosti“, ktorá sa zrealizuje v priebehu roka 2012, umožnia splniť tento cieľ. Cieľ 7 – Používatelia vzdušného priestoru sa prihlásili k ekonomickej analýze SESAR-u na časovo založenú prevádzku Tento cieľ má mnoho rozmerov a proces vypracovania ekonomickej analýzy zatiaľ nepokročil natoľko, aby zahrnul perspektívy všetkých rôznych zúčastnených strán. Napriek tomu sa vynaložilo značné úsilie na vypracovanie metodík ekonomickej analýzy pre poskytovateľov leteckých navigačných služieb, používateľov vzdušného priestoru a letiská. Krok 1 výstupov 4D časovo založenej prevádzky bol potvrdený v roku 2011 a bude sa potvrdzovať v roku 2012, a taktiež sa dosiahne pokrok v štandardizačných činnostiach. Do istej miery a v niektorých oblastiach bude ekonomická analýza schválená až po úroveň priemyselnej pripravenosti, a teda bude potrebná ďalšia práca so zúčastnenými stranami na jej nasadení. Tento cieľ nebude dosiahnutý v stanovenom čase, hoci predbežné informácie o ekonomickej analýze budú k dispozícii na prípravu prechodu na nasadenie prvých riešení SESAR od roku 2013. Okrem toho nasledujúce činnosti poskytujú širší pohľad na pokrok a výsledky dosiahnuté v roku 2011: — obsah prvého spustenia SESAR, Spustenie 1, bolo konsolidované prostredníctvom prvého preskúmania systémového inžinierstva a správna rada ho schválila v rámci plánu práce na rok 2011. Pozostával z 29 validačných cvičení, ktoré riešili koncepčné zložky v 16 oblastiach prevádzkového zamerania, — v júni 2011 sa uskutočnilo druhé preskúmanie systémového inžinierstva s cieľom posúdiť pokrok Spustenia 1 smerom ku kroku validácie V3, a najmä pripravenosti validačných plánov a platforiem. Toto preskúmanie viedlo k niekoľkým nápravným opatreniam na zníženie rizík súvisiacich s realizáciou spustenia. Záverom preskúmania bolo, že celkový pokrok bol primeraný, hoci boli zaznamenané isté nedostatky z hľadiska čerpania zdrojov a zosúladenia výsledkov. Konkrétne, hoci sa miera pokroku projektov podľa metodiky EOCVM v porovnaní s rokom 2010 zlepšila, stále bola nedostatočná, — Spustenie 1 začalo prinášať hmatateľné výsledky a je bodom obratu vo vývoji nového systému RLP, — ku koncu roka 2011 bolo uskutočnených 26 validačných cvičení, čo znamená, že sa dosiahlo 90 % Spustenia 1, a 3 cvičenia sa presunuli do roku 2012, — 282 projektov je vo fáze realizácie, čo predstavuje viac než 90 % celého programu, ale napredovanie programu nie je rozložené rovnomerne. V skutočnosti je odvodenie všeobecného konceptu do prevádzkových požiadaviek pomalšie, ako sa očakávalo, a to má dosah na kriticky dôležité aspekty niekoľkých technických projektov. Bolo potrebné zaviesť niekoľko zmierňovacích opatrení, ktoré sa monitorujú na úrovni kontrolnej skupiny programu. SWIM je ďalšou problematickou oblasťou, v ktorej bol vypracovaný osobitný akčný plán na vyriešenie záležitostí zistených v priebehu roka 2011, — pokiaľ ide o čerpanie zdrojov, z prvých odhadov z konca roka 2011, ktoré poskytli členovia, vyplýva celkovo nižšie čerpanie rádovo o 20 %. Napriek tomu je potrebné poznamenať, že pri mnohých projektoch je plánované rozloženie zdrojov v priebehu fázy realizácie predmetom revízie a zatiaľ nebolo zohľadnené vo východiskovej situácii použitej na meranie napredovania programu. Po prerozdelení IBAFO I a II, ktoré schválila správna rada dňa 15. decembra 2011, možno vysloviť záver, že sa zdroje čerpajú nedostatočne v počiatočných fázach programu, čo je, ako sa zdá, kompenzované vyššou mierou zdrojov do konca programu, — podobný, ale menej zjavný trend – napredovanie a zdroje – sa ukazuje, aj pokiaľ ide o výstupy, pretože v niektorých oblastiach spoločný podnik zaznamenal pomalšie poskytovanie výstupov v súlade s nedostatočným čerpaním zdrojov. S cieľom vyriešiť túto situáciu z krátkodobého hľadiska boli prijaté rôzne opatrenia, okrem iných požiadavka na členov výboru programu vykonať ďalšie overenia na úrovni partnerov, analýza hlavných príčin nedostatočného čerpania zdrojov, prerozdelenie IBAFO I a II, ukončenie niektorých projektov atď. Všetky tieto opatrenia sa monitorujú na úrovni riadenia rizík a konsolidujú sa na úrovni spoločného podniku. Okrem toho sa v spolupráci s členmi vykonáva práca na lepšej identifikácii hlavných príčin. Niektoré z nich už možno uviesť, napr. organizovanie práce na niektorých projektoch, niektoré nezosynchronizované príspevky v rámci programu, chýbajúce jasné stanovenie výstupov a konkrétnejšie kvalitatívne kritériá. Pokiaľ ide o 310 projektov v oblasti výskumu a rozvoja a riadenia, za ktoré zodpovedá spoločný podnik (okrem dlhodobých výskumných projektov pracovného balíka E), v nasledujúcej tabuľke je zhrnutá situácia podľa stavu projektov ku koncu roka 2011. K 31. 12. 2010 Realizované v roku 2011 K 31. 12. 2011 Celkový počet projektov v rámci programu SESAR 304 6 310 Z toho — Začaté projekty 285 16 301 Zrušené projekty 2 1 3 0,9 % Odložené projekty 11 –1 10 3,2 % Projekty stále v počiatočnej fáze 26 –20 6 2 % Projekty vo fáze realizácie 246 36 282 91 % — Projekty, ktoré sa začnú 19 –10 9 2,9 %